OpenLLM-France/wikimedia huggingface dataset:
# Alejandro José Hernández Hernández

Alejandro José Hernández Hernández (Arrecife, Lanzarote, Canàries, 10 de novembre de 1982) és un àrbitre de futbol espanyol de la Primera Divisió espanyola.

## Trajectòria

Va debutar a Segona B la temporada 2004-2005 i a Segona Divisió la temporada 2007-2008.
Va dirigir el partit de tornada de la promoció d'ascens a Primera Divisió de 2012 entre el Reial Valladolid i l'Agrupación Deportiva Alcorcón (1-1).
Després de cinc temporades a Segona Divisió aconsegueix l'ascens a Primera Divisió conjuntament amb el col·legiat extremeny Jesús Gil Manzano. Va debutar a la Primera Divisió espanyola el 20 d'agost de 2012 en el partit disputat entre el Reial Saragossa i el Reial Valladolid Club de Futbol (0-1).
El 2 d'abril de 2016 va arbitrar El Clàssic entre el Futbol Club Barcelona i el Reial Madrid al Camp Nou, en un partit en què es va homenatjar Johan Cruyff i que va acabar amb el resultat de 1-2 per al Reial Madrid.
Va dirigir el partit de tornada de la Supercopa d'Espanya de 2016 entre el Futbol Club Barcelona i el Sevilla FC (3-0).

## Internacional

Des del gener de 2014 és àrbitre internacional.

## Temporades

| Categoria | País | Any | Partits |
| Segona Divisió B | Espanya | 2004-2007 | 40 |
| Segona Divisió | Espanya | 2007-2012 | 103 |
| Primera Divisió | Espanya | 2012- | 132 |

## Premis

* Trofeu Vicente Acebedo (2): 2012 i 2017
* Trofeu Guruceta (1): 2015

## Referències

* ↑ Marca. «Partido vuelta promoción ascenso de 2012», 17 de juny de 2012.
* ↑ Marca. «Partido vuelta Supercopa de España 2016», 17 d'agost de 2016.
* ↑ Estadísticas de las temporadas completas hasta la temporada 2018/19
# Sant Joan Evangelista (desambiguació)

«Sant Joan Evangelista» té aquests significats:
* Sant Joan Evangelista, en moltes ocasions identificat o confós amb Joan l'Apòstol
* Sant Joan Evangelista (Donatello), escultura de marbre de Donatello esculpida per a l'antiga façana del Duomo de Florència conservada al Museu dell'Opera del Duomo (Florència)
* Pintures:
** Sant Joan Baptista i Sant Francesc d'Assís, del Greco
** Sant Joan Evangelista (El Greco)
* Sant Joan Evangelista (El Greco, Museu del Prado)
* Esglésies
** Sant Joan Evangelista del Masenc, església romànica del Pallars Jussà
** Col·legiata de Sant Joan Evangelista, Lieja (Bèlgica)
** Sant Joan Evangelista de Beranui, temple al terme municipal de la Torre de Cabdella (el Pallars Jussà)
# Olga Lambea Martínez

Olga Lambea Martínez (Madrid, 20 de setembre de 1974) és una periodista i presentadora espanyola.

## Trajectòria

És llicenciada en Ciències de la Informació per la Facultat de Ciències de la Informació (Universitat Complutense de Madrid) i va iniciar la seva carrera a TV Guadalajara, així com en altres mitjans regionals de televisió i premsa escrita.
A l'agost de 2005 es va incorporar a RTVE, als Serveis Informatius de TVE, presentant informatius en el Canal 24 horas, en el Informatiu territorial de Madrid i en el TD3. També ha estat redactora de l'àrea de Nacional i del Canal 24 hores, formant part de l'equip d'edició i presentació de La mañana en 24 horas.
De 2012 a 2014 va presentar Informe semanal en substitució d'Ana Roldán, programa al qual va tornar en 2018 de manera provisional. També va elaborar i va presentar els microespais Fue informe que s’emetien al Canal 24 horas.
Al mateix temps, entre 2014 i 2019, va ser presentadora suplent del TD1 i del TD2. En 2015 va treballar a La noche en 24 horas i el 2016 també a Emprende.
Entre 2017 i 2018 va assumir la conducció i coedició de Hora 14 també al Canal 24 horas.
Entre 2018 i 2019, va copresentar Diario 24 horas al costat d’Álex Barreiro i Elena Ochoa.
Des de setembre de 2019, copresenta els informatius de cap de setmana del Canal 24 horas.

## Premis i reconeixements

Al novembre de 2022 va ser finalista als XXIV Premis Iris de l'Acadèmia de Televisió per Informatius Canal 24 Horas

## Referències

* ↑ «Cierra Televisión Guadalajara, la cadena que vio nacer a Olga Lambea y Esther Bogónez» (en castellà). [Consulta: 30 maig 2022].
* ↑ SEMANAL, INFORME. «INFORME SEMANAL - El equipo | Olga Lambea» (en castellà), 16-01-2013. [Consulta: 22 abril 2022].
* ↑ «Olga Lambea, el rostro de 'Informe Semanal', el cuarentón en plena forma de TVE» (en castellà), 31-05-2013. [Consulta: 30 gener 2022].
* ↑ Burgos, Jorge Reyes. «Olga Lambea regresa como presentadora (provisional) de 'Informe Semanal'» (en castellà), 01-09-2018. [Consulta: 30 gener 2022].
* ↑ «Olga Lambea vuelve a ‘Informe Semanal’ como presentadora provisional» (en castellà), 01-09-2018. [Consulta: 30 gener 2022].
* ↑ Team, Marathi TV Editorial. «Olga Lambea» (en anglès americà). [Consulta: 30 gener 2022].
* ↑ «Álvaro Zancajo debuta el lunes como presentador en Canal 24 Horas» (en castellà), 14-04-2017. [Consulta: 30 gener 2022].
* ↑ «Elena Ochoa, Álex Barreiro, Olga Lambea y Julián Reyes en Canal 24 horas». [Consulta: 30 gener 2022].
* ↑ «Olga Lambea» (en anglès americà), 15-12-2021. [Consulta: 30 gener 2022].
* ↑ Murcia. «Los informativos de La7 TV, finalistas de los Premios Iris de la Academia de Televisión» (en castellà), 08-11-2022. [Consulta: 22 novembre 2022].
# Naburià

Naburià (en grec antic: Ναβουριανός, Naburianós; en caldeu, Naburimannu) va ser un astrònom, matemàtic i astròleg caldeu. El seu nom apareix esmentat en diversos texts cuneïformes, a més de ser citat pel geògraf grec Estrabó (segle i aC). Es desconeix l'època en què va viure: els autors moderns discrepen sobre aquest afer, i el situen del segle vi aC fins al segle iii aC.

## Cronologia

La datació de l'època en què va viure i escriure Naburià ha estat objecte de disputes acadèmiques durant gairebé un segle. Schnabel, en una sèrie d'articles publicats entre 1923 i 1927, li va atribuir el desenvolupament de l'anomenat «sistema babiloni A» per calcular efemèrides en el sistema solar, alhora que atribuí al també caldeu Cidenes, més tard, el desenvolupament del «sistema babiloni B». Neugebauer, però, discutí les datacions de Schnabel. Per la seva banda, el matemàtic Van der Waerden, en articles publicats més tard, conclogué que el sistema A es desenvolupà durant el regnat de Darios I (521–485 aC).
Aquest sistema A, que fa servir funcions per passes, és molt més primitiu que el sistema B, que empra funcions lineals en ziga-zaga. Tots dos romangueren en ús fins al segle i aC. En conclusió, si Naburià és l'autor del sistema A, va viure a Babilònia entre els dominis persa i macedoni (539-330 aC).

## Obra

Per mitjà del sistema A, Naburià establí la duració de l'any solar en 365 dies, 6 hores i 15 minuts. Igualment, aquest sistema ajustà la setmana a set dies, l'hora a 60 minuts i el minut a 60 segons. Els babilonis duien a terme aquests càlculs convertint l'ombra de les estaques en graus, minuts i segons d'angle, i també utilitzant clepsidres, rellotges d'aigua que daten de l'antic Egipte i es feien servir especialment de nit, quan els rellotges de sol no servien.

## Referències

* ↑ Estrabó, Geografia, XVI 1.6.
* ↑ Neugebauer, 1983, p. 12-13 (vol. I).
* ↑ Hunger i Pingree, 1999, p. 215-217.

## Bibliografia

* Neugebauer, Otto. A History of Ancient Mathematical Astronomy. Part Two, IV A 4, 4A. Springer, 1975, p. 611.
* Neugebauer, Otto. Astronomical Cuneiform Texts. 3 vols. Springer, 1983.
* Hunger, Herman; Pingree, David. Astral Sciences in Mesopotamia. Leiden: Brill, 1999.

## Enllaços externs

* Naburià o Nabu-rimanni a bigraphybase.com
# Gai Flavi Fímbria

Gai Flavi Fímbria és el nom dels següents personatges:
* Gai Flavi Fímbria (cònsol), cònsol el 105 aC
* Gai Flavi Fímbria (militar), militar romà partidari de Cinna i Gai Mari
# Sant Llorenç

«Sant Llorenç» té aquests significats:
* Hagiografies:
** Sant Llorenç (màrtir), màrtir cristià la festivitat del qual se celebra el 10 d'agost
** Sant Llorenç Justinià o Lorenzo Giustiniani, sant i patriarca de Venècia del segle XVI
** Sant Llorenç de Brindisi, frare caputxí i sant italià, mort en 1619
** Sant Llorenç de Canterbury, segon arquebisbe de Canterbury, mort en 619
* Entitats de població:
** El Balcó de Sant Llorenç, nucli al municipi de Castellar del Vallès, al Vallès Occidental
** Parc Natural de Sant Llorenç del Munt i l'Obac, parc natural al massís de Sant Llorenç del Munt i la serra de l'Obac (Bages)
** Sant Llorenç (Campdevànol), nucli al municipi de Campdevànol, al Ripollès
** Sant Llorenç (barri de València), barri de València
** Barri de Sant Llorenç (Terrassa), barri de Terrassa, al Vallès Occidental, al districte 6 o del Nord-est
** Sant Llorenç, antic nom de la Serra del Mont, entre l'Alt Empordà i la Garrotxa.
** Sant Llorenç de Balàfia, nucli al municipi de Sant Joan de Labritja a l'illa d'Eivissa
** Sant Llorenç de les Arenes, nucli al municipi de Foixà, al Baix Empordà
** Sant Llorenç des Cardassar, municipi de Mallorca
** Sant Llorenç de Cerdans, municipi al Vallespir
** Sant Llorenç d'Hortons, municipi a l'Alt Penedès
** Sant Llorenç de Montgai, nucli al municipi de Camarasa, a la Noguera
** Sant Llorenç de Morunys, municipi al Solsonès
** Sant Llorenç de la Muga, municipi al l'Alt Empordà
** Sant Llorenç del Munt, massís muntanyós a la Serralada Prelitoral Catalana a cavall entre les comarques del Vallès Occidental i el Bages
** Sant Llorenç de la Salanca, municipi al Rosselló
** Sant Llorenç Savall, municipi al Vallès Occidental
** Veïnat de Sant Llorenç, nucli al municipi de Llagostera, al Gironès
* Edificis:
** Sant Llorenç d'Argençola, església al nucli d'Argençola (l'Anoia)
** Església de Sant Llorenç de Càlig, església al municipi de Càlig (Baix Maestrat)
** Església de Sant Llorenç de les Arenes, església al poble de Sant Llorenç de les Arenes, al municipi de Foixà
** Església de Sant Llorenç de Lleida, església a la ciutat de Lleida
** Església parroquial de Sant Llorenç Màrtir, església al municipi de Massalfassar, Horta Nord
** Sant Llorenç del Mont (impròpiament, Sant Llorenç de Sous), monestir benedictí a la muntanya del Mont a Albanyà (Alt Empordà)
** Monestir de Sant Llorenç del Munt, monestir benedictí dalt de tot de la Mola, al municipi de Matadepera
** Sant Llorenç de Perles, capella al municipi de Vilademuls (Pla de l'Estany)
** Sant Llorenç de Ratera, capella al nucli de Ratera (municipi dels Plans de Sió, la Segarra)
** Sant Llorenç de Saraís, església parroquial romànica al poble abandonat de Saraís (la Vall de Boí, Alta Ribagorça)
** Sant Llorenç de Sous, església al poble de Sous, a Albanyà (Alt Empordà), construïda entre les restes del monestir de Sant Llorenç del Mont
** Església de Sant Llorenç de Montgai
* Miscel·lània:
** Llàgrimes de Sant Llorenç, pluja de meteors
** Riu Sant Llorenç, gran riu a l'Amèrica del Nord fronterer entre el Canadà i els Estats Units
** Esplai Sant Llorenç, esplai de Sant Feliu de Llobregat
# Dia de la llengua francesa de l'ONU

El Dia de la llengua francesa de l'ONU se celebra anualment el 20 de març. L'esdeveniment va ser creat pel Departament d'Informació Pública de l'ONU l'any 2010 "per celebrar el multilingüisme i la diversitat cultural, així com per promoure l'ús igualitari de les sis llengües oficials a tota l'Organització".
Per a la llengua francesa, es va escollir el 20 de març ja que "coincideix amb el 40 aniversari de l'Organització Internacional de la Francofonia ", col·lectiu els membres del qual comparteixen una llengua comuna, així com els valors humanistes promoguts per la Llengua francesa. Es van seleccionar altres dates per a la celebració de les altres cinc llengües oficials de l'ONU.

## Referències

* ↑ UN launches new initiative to promote multilingualism. United Nations News Centre, 19 February 2010. Consulted on 2017-03-17
* ↑ Department of Public Information to Launch ‘Language Days at the United Nations' United Nations Department of Public Information, 19 February 2010
* ↑ First-ever French language day celebrated at UN. United Nations News Centre, 19 March 2010. Consulted on 2017-03-17.
* ↑ united nations

## Enllaços externs

* Dia de la llengua francesa de les Nacions Unides - Lloc oficial (francès)
# Otídids

Els otídids (Otididae) són una família d'ocells de l'ordre dels otidiformes, que durant molt temps s'han inclòs dins de l'ordre dels gruïformes. (Hackett i col. 2008).

## Morfologia

* Fan entre 35 i 135 cm de llargària.
* Tenen el bec curt i lleugerament rom a la punta.
* Els tarsos són alts i forts.
* Els peus tenen tres dits dirigits endavant, units en la base per una curta membrana i amb les ungles aplanades en l'extrem.
* Els manca la glàndula uropigial.
* Presenten un lleuger dimorfisme sexual.

## Alimentació

Mengen fulles, llavors, tubercles, insectes i petits vertebrats.

## Hàbitat

Viuen en zones descobertes i àrides.

## Distribució geogràfica

Són autòctons d'Àfrica, Euràsia i Austràlia.

## Costums

Són nidífugs i gregaris.

## Classificació taxonòmica

Aquesta família està formada per 12 gèneres amb 26 espècies:
* Gènere Afrotis, amb dues espècies.
* Gènere Ardeotis, amb 4 espècies.
* Gènere Chlamydotis, amb dues espècies.
* Gènere Eupodotis, amb dues espècies.
* Gènere Heterotetrax, amb tres espècies.
* Gènere Houbaropsis, amb una espècie: sisó de Bengala (H. bengalensis).
* Gènere Lissotis, amb dues espècies.
* Gènere Lophotis, amb tres espècies.
* Gènere Neotis, amb 4 espècies.
* Gènere Otis, amb una espècie: pioc salvatge (O. tarda).
* Gènere Sypheotides, amb una espècie: sisó emplomallat (S. indicus).
* Gènere Tetrax, amb una espècie: sisó comú (T. tetrax).

## Referències

* ↑ Els otídids a la classificació de la COI Arxivat 2013-10-15 a Wayback Machine. (anglès)
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1

## Enllaços externs

* Informació sobre 26 espècies d'otídids (francès) i (anglès)
* Taxonomicon (anglès)
* Fotografies i descripció d'aquesta família d'ocells (anglès)
# Mannala

El mannala o mannele ("homenet" en alsacià), Stutenkerl, Weckmann o altres noms a Alemanya, Boxemännchen a Luxemburg, entre d'altres denominacions regionals, és un brioix amb forma humana que es menja tradicionalment per la festa de Sant Nicolau (6 de desembre) o de Sant Martí (11 de novembre) a Alemanya, Alsàcia, Suïssa, Luxemburg i altres zones d'Europa amb influència germànica. El mannala pot portar panses o trossets de xocolata i tradicionalment se sol acompanyar de xocolata desfeta.

## Referències

* ↑ Larousse, Éditions. «Définitions : mannele, mannala - Dictionnaire de français Larousse» (en francès). [Consulta: 3 febrer 2025].
* ↑ «Weckmann – DW – 11/12/2013» (en anglès). [Consulta: 3 febrer 2025].

## Enllaços externs

* Recepta de mannala (en francès)
# Garden

«Garden» té aquests significats:
* Toponímia:
** Garden (Utah), concentració de població designada pel cens dels Estats Units a l'estat de Utah
** the Garden o TD Garden, pavelló poliesportiu al barri North End de Boston a l'estat de Massachusetts
** Garden Acres, població dels Estats Units a l'estat de Califòrnia
** Garden City, diversos indrets
** Garden Grove, ciutat del Comtat d'Orange (Califòrnia, EUA)
** Garden Grove (Iowa), població dels Estats Units a l'estat d'Iowa
** Garden Home-Whitford, concentració de població designada pel cens dels Estats Units a l'estat d'Oregon
** Garden Plain, població dels Estats Units a l'estat de Kansas
** Garden Ridge, ciutat del Comtat de Comal a l'estat de Texas
** Garden View, concentració de població designada pel cens dels Estats Units a l'estat de Pennsilvània
** Home Garden, concentració de població designada pel cens dels Estats Units a l'estat de Califòrnia
* Biografies:
** Alexander Garden (1730 – 1791), metge, botànic i zoòleg escocès
** Mary Garden (Aberdeen, 1874 - Inverurie, 1967), soprano escocesa que va desenvolupar la seua carrera professional principalment a França i als Estats Units
* Miscel·lània: Garden & Forest, revista il·lustrada amb descripcions botàniques que va ser editada des de l'any 1888 fins al 1897
# Mr. Jones

Mr. Jones és una pel·lícula estatunidenca dirigida per Mike Figgis, estrenada l'any 1993. Ha estat doblada al català.

## Argument

Generós, adorable, encantador, Mr. Jones és un home excepcional. No obstant això pateix una malaltia psíquica que els metges anomenen psicosi maniaco-depressiva que el porta de vegades a actes irreflexius, posant en perill la seva pròpia seguretat i la dels altres. Després d'un excés d'entusiasme per Beethoven, es troba a l'hospital psiquiàtric on la doctora Elizabeth Bowen se'l queda a càrrec seu. És el començament de la cura i d'una bonica història d'amor.

## Repartiment

* Richard Gere: Mr. Jones
* Lena Olin: la doctora Elizabeth Bowen
* Anne Bancroft: la doctora Catherine Holland
* Tom Irwin: el doctor Patrick Shaye
* Delroy Lindo: Howard
* Bruce Altman: David
* Lauren Tom: Amanda Chang
* Thomas Kopache: Mr. Wilson
* Lucinda Jenney: Christine
* Kelli Williams: Kelli
* Taylor Negron: Jeffrey

## Referències

* ↑ «Mr. Jones». esadir.cat.
* ↑ «Mr. Jones». The New York Times.
# Teatre Nou

«Teatre Nou» té aquests significats:
* Teatre Nou (Avinguda del Paral·lel), edifici teatral ubicat a l'avinguda del Paral·lel de Barcelona
* Teatre Nou (1843-1848), sala de Barcelona oberta el 1843 i desapareguda el 1848 al lloc de l'actual Plaça Reial
* Teatre Nou de Riga, teatre a la ciutat de Riga, capital de Letònia
* Teatre Nou de Manresa, desaparegut teatre manresà situat al Passeig de Pere III
# Anne Azoulay

Anne Azoulay (París, 23 de març de 1978) és una actriu francesa.

## Trajectòria

Anne Azoulay va destacar l'any 2002 pel paper de Carole Barthoulot a Adieu pays, el primer llargmetratge de Philippe Ramos, pel qual va ser seleccionada per al premi Michel-Simon i preseleccionada per al César a la millor actriu revelació a la 28a cerimònia dels Premis César. L'any 2002 també va interpretar Agnès a la cinquena temporada de la sèrie Une famille formidable.
El 2010, va coescriure Léa, una pel·lícula dirigida el 2011 per Bruno Rolland, en què interpreta el paper principal. La seva actuació li va valer una nova preselecció per al César a l'actriu més prometedora de la 37a cerimònia dels Premis César. El 2011 va protagonitzar L'Exercice de l'État de Pierre Schoeller, una pel·lícula estrenada al 64è Festival Internacional de Cinema de Canes a la selecció oficial d'Un certain regard.
L'any 2012 va actuar al costat de Gilbert Melki a la segona temporada de Kaboul Kitchen, una exitosa creació original de Canal+. L'any 2013 va interpretar el paper de Charlotte Ségur a Témoin muet, el tercer episodi de la segona temporada de la sèrie Els xicotets assassinats d'Agatha Christie, i el 2024 a Furies. També ha treballat a les pel·lícules Especials (2019), d'Olivier Nakache i Éric Toledano, Black box i Estem fets per entendre'ns, de Pascal Elbé, ambdues del 2021.

## Teatre

* 2014: Teoria King Kong de Virginie Despentes, dirigida per Vanessa Larré.

## Referències

* ↑ «Anne Azoulay aux Révélations du cinéma - Révélations du cinéma : qui sont les acteurs français de demain ? - Elle» (en francès). www.elle.fr. [Consulta: 6 abril 2017].
* ↑ «Eye For Film: Anne Azoulay and Dovile Kontrotaite talk about language challenges and working with children in Remember To Blink». [Consulta: 3 febrer 2025].
* ↑ Morain, Jean-Baptiste «ADIEU PAYS - Critique et avis par Les Inrocks» (en francès). Les Inrocks, 01-01-2003 [Consulta: 6 abril 2017].
* ↑ «Léa, la critique» (en francès). LExpress.fr, 05-07-2011 [Consulta: 6 abril 2017].
* ↑ Rivarola, Maximiliano. «La serie francesa de 8 episodios que pisa fuerte en Netflix» (en castellà), 06-03-2024. [Consulta: 3 febrer 2025].
# Getting Gertie's Garter

«Getting Gertie's Garter» té aquests significats:
# El confident (pel·lícula de 2009)

El confident (títol original en anglès, The Informant!) és una pel·lícula dramàtica del 2009. Va ser dirigida per Steven Soderbergh, i està basada en fets reals i en el llibre de l'any 2000 (que no és de ficció) escrit per Kurt Eichenwald, sobre el protagonista real Mark Whitacre El guió de la pel·lícula és de Scott Z. Burns i els actors que hi participen són Matt Damon (protagonista), Scott Bakula, Joel McHale i Melanie Lynskey.

## Argument

The Informant! tracta sobre Mark Whitacre (Matt Damon), un home d'èxit ascendent en l'empresa Archer Daniels Midland (ADM) al principi de la dècada de 1990. Ell és bioquímic però en l'empresa treballa en el departament comercial. L'aminoàcid lisina que produeixen a través de procediments bioquímics està tenint problemes que es reflecteixen en pèrdues econòmiques per l'empresa, Whitacre apunta que són víctimes d'un sabotatge...

## Producció

El 2002, després de completar Ocean's Eleven, Soderbergh comunicà la seva intenció d'adaptar el llibre The Informant de Kurt Eichenwald, un periodista del The New York Times.
La producció començà el maig del 2008 a Decatur (Illinois). Les filmacions també es van fer a l'anterior mansió de Whitacre a Moweaqua (Illinois), una petita població a 40 km de Decatur. Algunes preses exteriors es van fer a Mesa (Arizona), el novembre del 2008. Matt Damon va engreixar-se uns 10 kg per interpretar a Whitacre.

## Crítica

En general el film va rebre crítiques favorables als Estats Units.

## Premis

Globus d'or
* Nominada per:
** Millor Actor Musical o Còmic per Matt Damon
** Millor Banda Sonora

## Referències

* ↑ Títol en català
* ↑ Editorial staff «The Informant, the Movie». Hollywood.com, 18-06-2005.
* ↑ Webber, Susan «Tale of the Tapes». The Daily Deal. Aurora Advisors, Inc., 25-09-2000 [Consulta: 2 octubre 2008].

## Enllaços externs

* El confident a Goita què fan, ara!
* http://theinformantmovie.warnerbros.com/
* The Informant! Review
* CBS Fresno entrevista amb Mark i Ginger Whitacre 23 de juliol de 2008
# Dilorom Yuldosheva

Dilorom Yuldosheva (uzbek: Dilorom Yoʻldosheva) (Oltinsoy, 25 de juny de 1984) és una empresària uzbeka del sector tèxtil, negoci que va obrir dos anys després de perdre les cames en un accident amb una recol·lectora. El seu exemple va ser reconegut l'any 2024: va rebre un premi nacional al coratge i va ser inclosa en la llista de les 100 dones inspiradores de la BBC.

## Biografia

Yuldasheva treballava als camps del districte de Denov a l'Uzbekistan. Mentre manipulava una recol·lectora, la seva roba es va enredar a la maquina i va resultar greument ferida. Van amputar-li les dues cames i es va quedar immobilitzada, ja que la família no es podia permetre una cadira de rodes.
Dos anys després de l'accident havia creat una empresa de costura que donava feina a quaranta dones. Yuldosheva desitjava que les dones no haguessin de treballar al camp. Va oferir formació i va encarregar-se de negociar contractes per confeccionar uniformes a empreses i escoles. Els vestits que confeccionen els lliura el seu fill en bicicleta.
Yuldasheva va començar a rebre visites d'agraïment. Una va brindar-li una cadira de rodes, però una setmana més tard va saber que pertanyia a una dona gran de la zona i va decidir retornar-la. Va haver de resignar-se a dependre de nou dels altres per moure's. Tot i així, amb la cadira no podia viatjar lluny, ja que la família viu apartada de la carretera més propera.

## Homenatges

El 2024 va ser reconeguda com una de les 100 dones més inspiradores de l'any per la BBC. Dies després de publicar-se la llista 100 Women, va rebre de mans del president uzbek, Shavkat Mirziyoyev, el premi "Mardlik" al coratge. La filla i ajudant personal del President, Saida Mirziyoyeva, va rebre l'encàrrec de fer una pel·lícula sobre Yuldosheva, i el president va anunciar el seu objectiu de millorar el suport a les persones amb discapacitat.

## Referències

* 1 2 3 4 «Who is Dilorom Yuldasheva, the Uzbek woman who amazed the world?» (en anglès). Qalampir.uz, 03-12-2024. Arxivat de l'original el 2024-12-15. [Consulta: 15 desembre 2024].
* 1 2 «Trailblazer Dilorom Yuldasheva honored as Uzbekistan expands disability support programs» (en anglès). Daryo.uz, 13-12-2024. Arxivat de l'original el 2024-12-15. [Consulta: 15 desembre 2024].
* 1 2 «Shahnoza Mirziyoyeva takes charge of inspiring film initiative for 2025» (en anglès). Qalampir.uz, 13-12-2024. [Consulta: 15 desembre 2024].
* ↑ «BBC 100 Women 2024: Who is on the list this year?» (en anglès britànic). BBC News, 03-12-2024. [Consulta: 8 gener 2025].
# The Crowd Roars

«The Crowd Roars» té aquests significats: